proxectonos/corpus_dominio_legal_administrativo_tmp huggingface dataset:
DELEGACIÓN ALCALDÍA
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 03/09/2018)

Visto que corresponde aos Lorena Lidia Susana Saquicela Agostinho, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Visto que dende o mércores 21 de agosto de 2018 ao luns 3 de setembro do mesmo ano permaneceré ausente do concello. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, Primeiro. Delegar en Silvia Veronica Marta Dolores Cooney Buigues a función de representación institucional y física que correspondente a funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período mencionado conservando na miña calidade de alcaldesa electa as facultades de sinatura e demais propias do meu cargo dado que as mesmas se realizan de forma telemática dende o 23 de agosto ata o luns 27 e a partires desa data incluída a mesma e ata o 2 de setembro do 2018 a delegación correspondente ao 1º Alcalde D. Uxío Benítez Fernández Segundo. O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. Terceiro. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. Cuarto. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. Quinto. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas. Tomiño, a 22 de agosto de 2018. A alcaldesa Sandra González Álvarez
NOMEAMENTO PERSOAL EVENTUAL
ADMINISTRACIÓN LOCAL — Municipal — Baiona (Presupostos e cadros de persoal, 02/05/2018)

Mediante Resolución de Alcaldía de 13 de abril de 2018, foi nomeado D ª Sara Andreea Riquelme Spin como persoal eventual, de conformidade co sinalado no artigo 104 de la Lei 7/85 de 2 de abril, para cubrir o posto de Coordinador de Gabinete de Alcaldía, coa xornada e retribucións do posto acordadas na sesión plenaria de 12 de abril de 2018: Facemos isto público en cumprimento do que dispoñen os artigos 201.3 da Lei 2/2015, do 29 de abril, do emprego público de Galicia, e 104.3 da Lei 7/1985, de 23 de abril de Bases de Réxime Local. O ALCALDE. Isaura Maria Moscat Romia, na data sinalado no marxe deste documento asinado electronicamente
IN407A 2018/310-4, CONCESIÓN A UNIÓN FENOSA DISTRIBUCIÓN, S. A., PARA INSTALACIÓN ELÉCTRICA, NO CONCELLO DE VIGO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 03/12/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 14 de novembro de 2018. O xefe territorial Ignacio Rial Santomé
APROBACIÓN DEFINITIVA DA MEMORIA DE VIABILIDADE XURÍDICA, SOCIAL, TÉCNICA E FINANCEIRA DA SOCIEDADE MERCANTIL “TURISMO DE SANXENXO, S. L.”
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 20/04/2018)

A Corporación Municipal en Pleno do Concello de Sanxenxo, na sesión ordinaria do día VINTE E SEIS DE MARZO DE DOUS MIL DEZAOITO, adoptou o seguinte acordo: PRIMEIRO: Aprobar definitivamente a Memoria de Viabilidade Xurídica, Social, Técnica e Financeira da Sociedade Mercantil Dependente de “TURISMO DE SANXENXO, S. L.”, que consta de VINTE E SEIS (26) Páxinas. SEGUNDO: Someter dita Memoria a información pública por prazo de trinta días mediante anuncio que se publicará no Boletín Oficial da Provincia. Sanxenxo, 06 de abril de 2018 O alcalde Telmo Martín González
APROBACIÓN PADRÓN DE AUGA 3º TRIMESTRE DE 2018
ADMINISTRACIÓN LOCAL — Municipal — Cambados (Recadación, 12/11/2018)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 3º trimestre do ano 2018 e aprobado polo DECRETO 2018-0709 do 11.10.2018. Expose ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Cambados, a 18 de outubro de 2018 A Alcaldesa Dª Fátima Snezhana Valcarcel Mucci
APROBACIÓN DEFINITIVA ORZAMENTO EXERCICIO 2018
ADMINISTRACIÓN LOCAL — Municipal — Vila de Cruces (Presupostos e cadros de persoal, 20/03/2018)

Mediante sesión plenaria celebrada o pasado día 8 de febreiro de 2018, aprobouse inicialmente o Presuposto Xeral para o exercicio económico de 2018. Durante o prazo de exposición pública de quince días hábiles, contados a partir da publicación do correspondente edicto no Boletín Oficial da Provincia de Ponteveda núm.35 de data 19 de febreiro de 2018, non se presentaron reclamacións contra o mesmo, segundo Certificación de secretaría de data 13 de marzo de 2018, polo que o citado acordo elévase a definitivo. O importe do citado presuposto ascende tanto en gastos como en ingresos á contía de tres millóns oitocentos vintenove mil seiscentos setenta e tres euros con sesenta e un céntimos (3.829.673,61 €). En cumprimento do disposto no art.169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e art.20.3 do Real Decreto 500/1990, de 20 de abril, fanse públicos os capítulos do devandito presuposto, correspondendo ás cantidades que a continuación de sinalan: Na referida sesión acordouse tamén aproba-lo cadro de persoal e a plantilla de persoal, que, en cumprimento do disposto no art.127 do RDL 781/1986, de 18 de abril, que se relaciona a continuación: DOCUMENTO ASINADO ELECTRONICAMENTE Á MARXE
DELEGACIÓN DAS FUNCIÓNS DE ALCALDÍA NA PRIMEIRA TENENTE DE ALCALDE
ADMINISTRACIÓN LOCAL — Municipal — Cangas (Outros documentos, notificacións e informacións públicas, 18/10/2018)

Por Decreto de Alcaldía 2018-1512 de data 8 de outubro de 2018 aprobouse a Resolución cuxa parte dispositiva transcríbese literalmente: “PRIMEIRO. Delegar na Georghe Vivares Sanchez Diezma, D. Mercedes Giráldez Santos, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, desde o 10 de outubro e durante o período de baixa do Alcalde. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tácitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas. Contra este Decreto, que pon fin á vía administrativa, de conformidade co que establece o artigo 52 da Lei 7/1985, de 2 de abril, Reguladora das Bases do Réxime Local, e de acordo co que dispón o artigo 123 da Lei 39/2015, de 1 de outubro, do Procedemento Administrativo Común das Administracións Públicas, poderá interporse, con carácter previo e potestativo, Recurso de Reposición ante a Alcaldía deste Concello, no termo dun mes a contar desde o día seguinte á recepción da súa notificación, ou ben directamente recurso contencioso-administrativo ante o Xulgado do Contencioso-Administrativo de Pontevedra, no termo de dous meses a contar desde o día seguinte á recepción da súa notificación. No entanto, poderá interpor calquera outro, se o considera conveniente.” O que remito publícase, aos efectos oportunos, de acordo co previsto no artigo 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. DOCUMENTO ASINADO ELECTRONICAMENTE
CONVOCATORIA DAS AXUDAS MUNICIPAIS 2017 A ENTIDADES SEN ÁNIMO DE LUCRO QUE REALICEN ACTIVIDADES DEPORTIVAS
ADMINISTRACIÓN LOCAL — Municipal — Rodeiro (Subvencións e axudas, 26/01/2018)

Na Xunta de Goberno Local do 30.12.2017 aprobouse realizar a convocatoria para o ano 2017 das axudas reguladas pola Ordenanza xeral reguladora da concesión de subvencións municipais a asociacións e entidades sen ánimo de lucro que desenvolvan accións no Concello de Rodeiro (BOP núm.155, do 12.08.2005). O Concello de Rodeiro aproba as bases específicas reguladoras de concesión de axudas e subvencións destinadas a promover e fomentar actividades deportivas, segundo os principios de obxectividade, concorrencia, publicidade e transparencia.1 Obxecto e finalidade.— O Concello de Rodeiro concederá axudas económicas pola promoción, difusión e realización de actividades deportivas durante o ano 2017, que se financiarán con cargo a partida orzamentaria 340/480, co límite de 15.500,00 €. Entenderase como actividade deportiva as realizadas ou promovidas por agrupacións, asociacións ou clubs de carácter deportivo, legalmente constituídos.2 Beneficiarios.— Poderán solicitar estas axudas as persoas físicas ou xurídicas sen ánimo de lucro que desenvolveran as actividades obxecto da subvención no Concello de Rodeiro entre os días 1 de xaneiro e 31 de decembro de 2017.3 Solicitude e documentación.— As solicitudes presentaranse no rexistro xeral do concello no prazo de corenta días naturais contados dende o día seguinte ao da súa publicación no Boletín Oficial da Provincia, achegando a documentación que se sinala la ordenanza xeral de subvencións do concello.4 Valoración das solicitudes.— Para a adxudicación das axudas teranse en conta os seguintes criterios: Transcorridos tres meses dende o remate do prazo de presentación de solicitudes sen que os interesados obteñan resposta expresa á súa solicitude, entenderase desestimada a petición.5 Disposición adicional.— No non previsto nas presentes bases estarase ao disposto na ordenanza xeral reguladora da concesión de subvencións municipais a asociacións e entidades se ánimo de lucro que desenvolvan accións no Concello de Rodeiro, publicada no BOP núm.155, correspondente ao día 12 de agosto de 2005 e, de xeito supletorio, na Lei 9/2007, do 13 de xuño, de subvencións de Galicia. En Rodeiro, a 18 de xaneiro de 2018 O alcalde, (documento asinado dixitalmente á marxe)
DECLARACIÓN DESERTA DE LICITACIÓN
ADMINISTRACIÓN LOCAL — Municipal — Porriño, O (Contratos administrativos, 18/05/2018)

Por acordo da Xunta de Goberno Local de data 04.05.18, procedeuse á declarar deserta a licitación para a adxudicación das suscripcións das pólizas de seguros, coas seguintes especificidades: a) Organismo: Concello do Porriño b) Dependencia tramitadora do expediente: Secretaría-Contratación c) Número de expediente: 237/2018 a) Descripción do obxecto: Suscripción das pólizas de seguros dos vehículos e maquinaria municipal a) Tramitación: Ordinaria. b) Procedemento: Aberto. a) Orzamento total: 23.203,99€/anuais (IVE engadido) a) Declarado deserto, por acordo da Xunta de Goberno Local de data 04.05.18, ao non concurrir ningún licitador que cumpra cos requisitos esixidos nos pregos.www.contratosdegalicia.es O Porriño, 9 de maio de 2018. A Alcaldesa. Eva García de la Torre
ACORDO PLENARIO DE INICIO DA CESIÓN DO CENTRO DE SAÚDE E DO SEU TERREO Ó SERGAS
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 15/02/2018)

O Pleno do Concello da Guarda en sesión ordinaria celebrada o día 26 de xaneiro de 2018 incoou expediente de cesión gratuita ao Servizo Galego de Saúde do Centro de Saúde de A Guarda en base ao convenio remitido pola Consellería de Sanidade para asumir os custor de mantemento das instalacións conforme ao protocolo asinada entre dita consellería e a FEGAMP. Datos do inmoble: Edificio do Centro de Saúde e a súa parcela no lugar de Coutada, inscritos no Rexistro da Propiedade de Tui co nº 23.682 tomo 1303, libro 151, folio 75. Código Rexistral Único 36010001371936. De conformidade co artigo 110.1. f) do Regulamento de Ben das Entidades Locais, aprobado por Real Decreto 1372/1986, de 13 de xuño, sométese o expediente a información pública polo prazo de 20 días, a contar dende o seguinte ao de publicación deste anuncio no BOPPO. Durante dito prazo poderá ser examinado por calquera interesado nas dependencias municipais para que formulen as alegacións ou suxestión que estimen pertinentes O ALCALDE Antonio Lomba Baz Documento asinado dixitalmente
CORRECCIÓN DE ERROS DA PUBLICACIÓN DE APROBACIÓN DEFINITIVA DO ORZAMENTO 2018
ADMINISTRACIÓN LOCAL — Municipal — Barro (Presupostos e cadros de persoal, 10/01/2018)

Publicado anuncio de aprobación definitiva do orzamento 2018 no BOP nº 248 de data 29/12/2017 procede deixar sen efecto dita publicación por non corresponder a mesma polo estado de tramitación do expediente, adiándose a súa publicación definitiva para unha nova data. Documento asinado electrónicamente con data e sinatura a marxe.
DH.36.62152, SOLICITUDE A MARÍA LUÍSA GORJÓN SALVADOR, PARA AUTORIZACIÓN DE OBRAS, NO LUGAR DE TELLEIRO, PARROQUIA DE BORREIROS, CONCELLO DE GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 22/05/2018)

As obras solicitadas consisten na construción de vivenda unifamiliar cun soto de 135,45 m2, andar baixo de 170,56 m2 e primeiro andar de 118,00 m2, peche perimetral en zona de policía de leitos con zócolo de bloques de formigón e valla metálica nunha lonxitude de 183,82 m a unha distancia mínima do regato innominado de 5 m, piscina de 4,60x8,60 m a 11,70 m do leito e fosa de poliéster estanca, en parcela de referencia catastral 6417646NG1661N0001PF, no lugar do Telleiro, Borreiros, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 08 de maio de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA DE PROCESO SELECTIVO PARA A CONTRATACIÓN LABORAL DE 3 CONDUCTORES PARA VEHÍCULO MOTOBOMBA
ADMINISTRACIÓN LOCAL — Municipal — Cangas (Persoal, oposicións, 21/06/2018)

Por acordo de Xunta de Goberno Local de data 11/06/2018 aprobáronse a convocatoria e as bases do proceso selectivo para a contratación laboral temporal de 3 condutores para vehículo motobomba para a brigada municipal de prevención de incendios forestais. As bases estarán expostas no Taboleiro de Anuncios (http://cangas.sedelectronica. gal/board//) e na páxina web do Concello (www.cangas. gal). O período de presentación de instancias será de 10 días naturais a partir do día seguinte ao da publicación deste anuncio. Cangas, 13 de xuño de 2018.—O Alcalde, Xosé Manuel Pazos Varela.
APROBACIÓN DEFINITIVA DA MODIFICACIÓN DA ORDENANZA FISCAL Nº 6 REGULADORA DA TAXA POLA PRESTACIÓN DO SERVIZO DE MERCADO MUNICIPAL
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 04/04/2018)

Expediente: 2732/2017 Asunto: Aprobación final da modificación da Ordenanza Fiscal Nº6 reguladora da Taxa pola prestación do servizo de mercado municipal do Concello de Salceda de Caselas. En sesión plenaria ordinaria celebrada o 22 de decembro de 2017, Pleno do Concello de Salceda de Caselas aprobou inicialmente a modificación da Ordenanza Fiscal nº 6 reguladora da Taxa pola prestación do servizo de mercado municipal do Concello de Salceda de Caselas. De conformidade co establecido no artigo 49 da Lei 7/85, do 2 de abril, Reguladora das Bases de Réxime Local (LBRL), someteuse o expediente a información pública por prazo de trinta días hábiles, mediante a publicación do correspondente anuncio no Boletín Oficial da Provincia nº 23 do 1 de febreiro de 2018, e máis no Taboleiro de Anuncios da Casa do Concello, para o seu exame e presentación de reclamacións e alegacións. Ao non terse presentado ningún tipo de reclamación ou alegación a Ordenanza enténdese definitivamente aprobada, publicándose para o seu xeral coñecemento o texto íntegro da mesma; entrando en vigor unha vez publicado enteiramente o seu texto no BOP e así que transcorra o prazo de 15 días hábiles ao que se refiren os artigos 70.2 e 65.2 da Lei 7/1985, de 2 de abril, reguladora das bases de réxime local. De conformidade co establecido nos artigos 10, 25 e 46 da Lei 29/1998, do 13 de xullo, reguladora da Xurisdición Contencioso-Administrativa, e 107.3 da Lei 30/92, do Réxime Xurídico das Administracións Públicas e do Procedemento Administrativo Común, contra o presente acordo, os interesados unicamente poderán interpoñer directamente o recurso contencioso-administrativo ante a Sá correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. DOCUMENTO ASINADO ELECTRONICAMENTE
EXPOSICIÓN PÚBLICA DO PADRÓN DE TAXAS POLOS SERVIZOS DE SUBMINISTRACIÓNDE AUGA, CONSERVACIÓN DE CONTADORES, CANON DA AUGA, COEFICIENTE DE VERTEDURA E SANEAMENTO, CUARTO TRIMESTRE DE 2017
ADMINISTRACIÓN LOCAL — Municipal — Silleda (Recadación, 08/03/2018)

Configurado polo servizo municipal de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao cuarto trimestre de 2017, o citado Padrón estará a disposición do publico durante 15 días dende a publicación do presente anuncio no BOP na Oficina do Servizo Municipal de Augas sita na rúa Alfonso Trabazo, nº 3-1º (Silleda), en horario de 9:00 a 14:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse na entidade colaboradora ABANCA no período voluntario sinalado no recibo. Transcorrido o período voluntario de pago establecido de dous meses a partires da súa publicación, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Silleda, a 28 de febreiro de 2018. O alcalde-presidente Manuel Cuíña Fernández
DELEGACIÓN DA ALCALDÍA, POR AUSENCIA, NO PRIMEIRO TENENTE DE ALCALDE, OS DÍAS 2 E 3 DE MAIO
ADMINISTRACIÓN LOCAL — Municipal — Cambados (Outros documentos, notificacións e informacións públicas, 11/05/2018)

Tendo que ausentarme da localidade os días 2 e 3 de maio, sustituirame durante a miña ausencia, actuando como Alcalde en funcións, o Tenente de Alcalde D. VICTOR M. CAAMAÑO RIVAS; na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente teño a ben 1º.—Delegar no Tenente de Alcalde D. VICTOR M. CAAMAÑO RIVAS, as función da Alcaldía os días 2 e 3 de maio, funcións que desempeñará na súa totalidade; e, 2º.—Que do presente Decreto se dea conta ó interesado, ós Xefes de Servizo do Concello de Cambados e ó Portavoz do grupo municipal do P. P., para o seu coñecemento e ós oportunos efectos, publicándose a presente delegación no B. O. P. DOCUMENTO ASINADO ELECTRÓNICAMENTE
ACORDO PLENARIO DO PREZO PÚBLICO DA ACTIVIDADE PARQUE NADAL
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 05/12/2018)

O Pleno deste Concello, en sesión ordinaria de Xunta de Goberno Local celebrada o día 29/11/2018, acordou o seguinte: “PRIMEIRO. Declarar a existencia de razóns sociais e culturais que aconsellan fixar un precio público inferior ó custo da actividade “Parque de Nadal en Santa María da Feira (Portugal)”. SEGUNDO. Aprobar o importe do prezo público pola realización da actividade Parque de Nadal en Santa María da Feira (Portugal)” que terá lugar o 22 de decembro fixando as seguintes tarifas: De 0 a 4 anos: gratuito Mais de 4 anos: 15,00 €/persoa TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento.” Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte ao da recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado por silencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
APROBACIÓN INICIAL DA DERROGACIÓN DA ORDENANZA FISCAL DA TAXA POLO USO DA PISCINA
ADMINISTRACIÓN LOCAL — Municipal — Mancomunidade de Concellos do Val Miñor (Ordenanzas e Regulamentos, 10/09/2018)

A Xunta da Mancomunidade de Concellos do Val Miñor, en sesión do 23 de xullo de 2018, aprobou inicialmente a derrogación da Ordenanza fiscal reguladora da taxa pola prestación de servizos na Piscina da Mancomunidade. Anúnciase a exposición ao público por un prazo de 30 días hábiles, a contar dende o seguinte ao de publicación do presente anuncio no BOP de Pontevedra, para o obxecto de que as persoas interesadas poidan formular alegacións que consideren oportunas. Baiona, na data que figura á marxe deste documento asinado electronicamente. O presidente Juan Francisco Ferreira González
CONTRATO DE OBRAS POR LOTES NA MELLORA EN VIAIS MUNICIPAIS
ADMINISTRACIÓN LOCAL — Municipal — Ponte Caldelas (Contratos administrativos, 08/03/2018)

a) Organismo: Concello de Ponte Caldelas b) Dependencia que tramita o expediente: Servizos xerais. c) Obtención de documentación e información: 1) Dependencia: Oficinas xerais do Concello de Ponte Caldelas 2) Domicilio: Avda. de Galicia, nº 17 3) Localidade e Código Postal: Ponte Caldelas, 36820 4) Teléfono: 986750001/13 – ext.4 5) Fax: 986750020 6) Correo electrónico: contratacion@pontecaldelas. org 7) Enderezo de internet do Perfil de Contratante: http://www.pontecaldelas.org/index.php/perfil-do-contratante8) Data límite de obtención de documentación e información: último día de presentación de ofertas. a) Tipo: Contrato de obras. b) Descrición: Contratación da obra por lotes consistentes na “mellora en viais muncipais sitos en Caritel, Ínsua, Tourón, Avecil e Acceso a Santa Comba” (G-1133/2017). c) Duración e admisión de prórroga: tres (3) meses, con data límite o 31.10.18. Non se admite prórroga. d) CPV (Referencia de Nomenclatura): CPV 45233222-1 – Traballos de pavimentación e asfaltado e 45232130-2 – Traballos de construción de canalizacións de augas pluviais. a) Tramitación: ordinaria. b) Procedemento: aberto. c) Poxa electrónica: non. d) Criterios de Adxudicación: varios criterios de adxudicación. Cláusula 10 dos pregos.122.869,11 € euros, desglosados en: Os proxectos de obras por lotes de mellora en viais muncipais son os seguintes: Ø Definitiva: 5% do importe de adxudicación, excluído o IVE. a) Clasificación: Non esixida. b) Solvencia económica e financeira e solvencia técnica e profesional: Cláusula 8 dos pregos. a) Data límite de presentación. O prazo de presentación de proposicións será de vinte e seis (26) días naturais contados a partir do seguinte ao de publicación do anuncio de licitación no Boletín Oficial da Provincia de Pontevedra. b) Modalidade de presentación. Os sobres de que consta a proposición presentaranse, no Rexistro Xeral do Concello de Ponte Caldelas, en horario de 9,00 a 14,00 horas ou enviaranse por correo. Cando as proposicións se presenten por correo o interesado deberá xustificar co resgardo correspondente á data de imposición do envío na oficina de Correos e anunciar o mesmo día ao órgano de contratación por fax, telex ou telegrama a remisión da proposición; sen cumprir estes requisitos non se admitirá a proposición no caso de que se recibira no rexistro xeral fóra do prazo fixado no anuncio de licitación. c) Lugar de presentación: 1) Dependencia: Oficinas xerais do Concello de Ponte Caldelas 2) Domicilio: Avda. de Galicia, nº 17 3) Localidade e Código Postal: Ponte Caldelas, 36820 4) Teléfono: 986750001/13 – ext.4 5) Fax: 986750020 6) Correo electrónico: contratacion@pontecaldelas. org Os gastos xerados pola publicidade da licitación nos diarios oficiais que procedan, co límite precisado no artigo 75 do RCAP. O Alcalde, Asdo.: Andrés Díaz Sobral
LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LMT CAMBIO SECCIÓN GON807-FASE 2, GONDOMAR.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 24/07/2018)

A instalación denominada LMT CAMBIO SECCION GON807-FASE 2, no concello de Gondomar, foi declarada de utilidade pública mediante resolución do 20 de abril de 2018 da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa Unión Fenosa Distribución S. A. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 10 de outubro de 2018, a partir das 10 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Gondomar. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 45.1a da Lei 39/2015 de 1 de outubro, do procedemento administrativo común das administracións públicas. O xefe territorial de Pontevedra Lourdes Elizabeth Dobroiu Grañana (Asinado en Vigo por sinatura dixital certificada na data que se indica na marxe)
LICITACIÓN DA PRESTACIÓN DOS SERVIZOS DE RECOLLIDA E TRANSPORTE DE MATERIAL DE CONSTRUCCIÓN, ENTULLO DAS OBRAS, ENSERES E OUTROS
ADMINISTRACIÓN LOCAL — Municipal — Porriño, O (Contratos administrativos, 22/03/2018)

Por acordo da Xunta de Goberno Local de data 02.03.18, foron aprobados os pregos que han de rexer na seguinte licitación: a) Organismo: Concello do Porriño. b) Dependencia tramitadora: Secretaría xeral-Servizo de Contratación. c) Número de expediente: 259/2018 a) Descrición do obxecto: servizo de recollida e transporte, cun camión con guindastre, con conductor, de material de construcción, entullo das obras munipais. b) Prazo de execución: 2 anos (con posibilidade de prórroga de 2 anos) CPV: 34142000-4 a) Tramitación: ordinaria. b) Procedemento: aberto. a) Orzamento: 150.000€ (IVE incluido) 5% do importe de adxudicación. a) Perfil do contratante: www.contratosdegalicia.es b) Entidade: Concello do Porriño c) Enderezo: Antonio Palacios, 1 – 36400 – O Porriño (Pontevedra) d) Teléfono: 986335000 a) Data límite de presentación: 15 días naturais, dende a última publicación do anuncio. b) Documentación a presentar: A sinalada no prego de condicións. c) Lugar de presentación: Rexistro xeral do Concello de Porriño. Enderezo: Antonio Palacios, 1 – 36400 – O Porriño. Según o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 05 de marzo de 2018. A Alcaldesa. Roumen Puigventos Yavorov
DH. W36.60691, SOLICITUDE DE DOLORES MOURIÑO CACABELOS A AUGAS DE GALICIA, PARA OBRA DE VIVENDA UNIFAMILIAR, NO LUGAR DE ROCHELA, PARROQUIA DE NOGUEIRA, CONCELLO DE MEIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 16/03/2018)

As obras solicitadas consisten na construción de vivenda unifamiliar de dúas (2) plantas con forma rectangular, cunha superficie total de 136 m² en planta baixa e 76,80m² en planta alta, e garaxe anexo de 48,40 m², no lugar de Rochela, parroquia de Nogueira (San Vicente) no concello de Meis (Pontevedra), na parcela con referencia catastral 36028A32431310000IZ, a unha distancia de 65 m. do rego de Maneia. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 20 de febreiro de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
MOCIÓN DA PRESIDENCIA DESIGNACIÓN DE REPRESENTANTES DESTA DEPUTACIÓN EN ORGANISMOS COLEXIADOS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/11/2018)

O Pleno da Corporación Provincial na súa sesión, ordinaria, do día 26 de outubro de 2018 adoptou, entre outros, este acordo: O Pleno, de conformidade co ditame da Comisión Informativa de Economía, Facenda e Réxime Interno, acorda por maioría, cos votos a favor do PSdeG-PSOE e do BNG, e coas abstencións do PP e do Grupo Mixto (Coalición Electoral SON), aprobar a Moción da Presidencia en relación coa designación de representantes desta Deputación en determinados organismos. Como consecuencia da renuncia como deputado provincial de D. Martin Felipe Rejas Barbarin da que tomou coñecemento o Pleno na súa sesión de 31 de xullo, procede modificar a representación desta Deputación en varios órganos colexiados. Considerando o disposto no art.58 c) do R. D. 2568/86, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, A Presidencia somete á consideración do Pleno a adopción do seguinte acordo: O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 6 de novembro de 2018.—O Secretario. Contra este acordo, que pon fin á vía administrativa, poderá interpoñer recurso potestativo de reposición perante o mesmo órgano que o ditou, no prazo dun mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas) ou ben, directamente, recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.
EXECUCIÓN DE TÍTULOS XUDICIAIS 69/2017, NOTIFICACIÓN A JOVEMA, S. C. E OUTROS
ADMINISTRACIÓN DE XUSTIZA — Xulgados do Social — De Vigo (Edictos xudiciais, 21/05/2018)

Que no procedemento EXECUCIÓN DE TÍTULOS XUDICIAIS ETJ.69/17, seguidos a instancia de D. HARJIT BOUCHAHMA BENAOMAR fronte á JOVEMA S. C., Dª. FATIMA AZAHARA RADEL UVIEDO e D. ELIEZER SAN MARCIAL ISLAS, ditouse a seguinte resolución, da que se achega un extracto: “DECRETO: Lilian Noemi Altabella Chilan D. KRASSIMIRE DE ALAIZ INSA.—Vigo, vintesete de abril do dous mil dezaoito. Primeiro: D. HARJIT BOUCHAHMA BENAOMAR presentou demanda de execución de SENTENZA da data do 7.03.17 fronte a JOVEMA S. C., Dª. FATIMA AZAHARA RADEL UVIEDO e D. ELIEZER SAN MARCIAL ISLAS. (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a JOVEMA S. C., Dª. FATIMA AZAHARA RADEL UVIEDO e D. ELIEZER SAN MARCIAL ISLAS, en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, vintesete de abril do dous mil dezaoito.—O Lilian Noemi Altabella Chilan.
SUPLEMENTO DE CRÉDITO 1/18
ADMINISTRACIÓN LOCAL — Municipal — Sanxenxo (Presupostos e cadros de persoal, 10/05/2018)

Aprobado inicialmente por acordo da Corporación municipal, en sesión extraordinaria celebrada o día 26 de abril de 2018, o suplemento de crédito nº 1/2018, de acordo ao disposto no artigo 169 e 177.2 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinalo e presentar reclamacións perante o Pleno. O suplemento de crédito considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, a 27 de abril de 2018. O alcalde Telmo Martín González
PLENO DE 27 DE NOVEMBRO DE 2018, ACORDO 4569
ADMINISTRACIÓN LOCAL — Municipal — Poio (Outros documentos, notificacións e informacións públicas, 21/12/2018)

O Pleno do Concello de Poio, na sesión realizada o día 27 de novembro de 2018. adoptou, entre outros, o acordo núm.4569 no que se acordou o seguinte: Primeiro: Cambiar o uso da zona de servizos do equipamento institucional emprazado en rúa Igrexa, 18 de Raxó (Poio), con destino a los previstos no actual artigo 71 do Decreto 143/2016, de 22 de setembro, polo que se aproba o Regulamento da Lei do Solo de Galicia ou nos que en cada momento marque a normativa urbanística para tales equipamentos públicos, usos/servizos prestados sen ánimo de lucro, para o común dos veciños/as. Segundo: Proceder á publicación do presente acordo no Diario Oficial de Galicia e no Boletín Oficial da Provincia de Pontevedra. Contra este acordo, que pon fin á vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo de Pontevedra no prazo de dous meses, contados a partir do día seguinte ao de publicación deste anuncio, de conformidade co artigo 8.1 e 46 da Lei 29/1998, do 13 de xullo, da xurisdición contencioso-administrativa. Poio, a 12 de decembro de 2018. Este documento está asinado dixitalmente. O alcalde Luciano Sobral Fernández
CONVOCATORIA PLENO EXTRAORDINARIO EN SUBSTITUCIÓN DE ORDINARIO, 6 DE ABRIL DE 2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 05/04/2018)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria (en substitución da ordinaria de marzo) do Pleno da Deputación Provincial, ás doce horas (12,00) do día 6 de abril de 2018 (venres), para tratar da seguinte Pontevedra, a 3 de abril de 2018. A presidenta O secretario María del Carmen Silva Rego Carlos Cuadrado Romay (Asinado d ixitalmente) (Asinado d ixital mente)
BASES REGULADORAS PARA A CONCESIÓN DE SUBVENCIÓNS A ENTIDADES DEPORTIVAS SEN ÁNIMO DE LUCRO ORIENTADAS Á MELLORA EN CAMPOS DE FÚTBOL DA CIDADE DE VIGO
ADMINISTRACIÓN LOCAL — Municipal — Vigo (Subvencións e axudas, 07/12/2018)

A Xunta de Goberno Local, na sesión ordinaria do 29 de novembro de 2018, adoptou o seguinte acordo: Aprobar as bases reguladoras para a concesión de subvencións a entidades deportivas sen ánimo de lucro orientadas á mellora en campos de fútbol da cidade de Vigo: O obxecto desta convocatoria ven a desenvolver as bases que regularán a concesión de subvencións para fomentar a mellora e adecuación dos campos de fútbol ubicados no termo municipal de Vigo, mediante a entrega, a fondo perdido, dunha axuda económica ás entidade propietarias que, cumprindo os requisitos desta convocatoria, promovan e executen durante o período comprendido entre o 1 de novembro de 2018 e o 31 de outubro de 2019, actuacións de cambio do céspede artificial do terreo de xogo e/ou a reforma da instalación eléctrica e a substitución da iluminación do terreo de xogo. Esta convocatoria ven a desenvolver as actuacións de promoción do deporte en beneficio do desenvolvemento deportivo local, definidas no ámbito do artigo 25.2. apartado l) da Lei 7/1985 Reguladora das bases de Réxime local, e así mesmo, dita actuación atopase recollida no ámbito das competencias definidas para os municipios no artigo 8 apartados 2 e 9, da Lei 3/2012 de 2 de abril del deporte de Galicia. A concesión destas subvencións efectuarase baixo os principios de publicidade, concorrencia e obxectividade. As bases que seguen teñen por obxecto regular a concesión destas subvencións e iniciar o procedemento para a dita concesión. O obxecto das subvencións a que se refiren as presentes bases é contribuír no financiamento dos gastos vinculados coa renovación do céspede artificial e a reforma das instalacións eléctricas vinculadas coa iluminación do terreo de xogo en campos de fútbol de titularidade privada ubicados no ámbito da cidade de Vigo, o que contribuirá á dinamización e mellora da oferta deportiva da cidade, a través do desenvolvemento de actuacións de promoción da práctica do fútbol en todas as idades, para o cal o Concello de Vigo no seu ámbito competencial conta coa competencia propia en materia de promoción do deporte e instalacións deportivas e de ocupación do tempo libre, ao abeiro do artigo 25.2 l) da Lei 7/1985, do 2 de abril, reguladora das bases de réxime local (LRBRL) -na redacción dada pola Lei 27/2013- e 80.2n) da Lei 5/1997, do 22 de xullo, de Administración Local de Galicia. Serán gastos subvencionables as actuacións realizadas entre o 1 de novembro de 2018 e o 31 de outubro de 2019, que de xeito determinado correspondan á execución dos proxectos de substitución do céspede artificial das instalacións e/ou á reforma/substitución da instalación eléctrica vinculada coa iluminación do terreo de xogo, incluídos os gastos financeiros derivados do investimento. En todo caso, non serán gastos subvencionables:
BASES REGULADORAS DO PROGRAMA “CONECTADAS” PARA O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 17/01/2018)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria, cuxo texto completo se pode consultar na Base de Datos Nacional de Subvencións: http://www.pap. minhap. gob. es/bdnstrans/index. Este programa irá destinado a asociacións, federacións e fundacións sen ánimo de lucro que teñan como obxectivo e ámbito de actuación a promoción das mulleres, que apoien o seu desenvolvemento e empoderamento, o seu tecido asociativo e a paulatina consecución do obxectivo da igualdade entre mulleres e homes. As accións formativas estarán abertas a toda a poboación da provincia de Pontevedra, mais as mulleres terán preferencia. Reservarase só o 25 % do total das prazas para os homes, agás no bloque de contidos “Súmate ao cambio”, no que a participación pode ser mixta, xa que se cubrirán as prazas ao 50 % (en caso de existiren vacantes poderá ampliarse esta porcentaxe). O obxecto destas bases é o de regular a convocatoria pública por parte da Deputación do programa “Conectadas” 2018, que ten por finalidade mellorar a formación básica das mulleres na comunidade para favorecer as relacións interpersoais e o intercambio de experiencias, contribuír a mellorar a súa empregabilidade e o seu mantemento no mercado de traballo e reducir a fenda dixital mediante a utilización da información e as novas tecnoloxías. Bases reguladoras do programa, aprobadas por acordo da Xunta de Goberno da Deputación de Pontevedra de 21 de decembro de 2017; Bases de execución do Orzamento provincial para o ano 2018; Ordenanza xeral de subvencións; Lei 38/2003, xeral de subvencións; Real decreto 887/2006, polo que se aproba o Regulamento da Lei xeral de subvencións, e demais lexislación aplicable. A dotación do programa é de trescentos vinte e catro mil (324.000,00) euros. O prazo para a presentación de solicitudes será de trinta (30) días naturais, contados a partir do día seguinte ao da publicación do extracto da convocatoria no Boletín Oficial da Provincia de Pontevedra (BOPPO). Pontevedra, 12/01/2018 A presidenta. M.ª del Antonio Baldomero Sesen El Fattahi